b"\n_START_ARTICLE_\nCastell de Blois\n_START_SECTION_\nHist\xc3\xb2ria\n_START_PARAGRAPH_\nEl castell medieval dels comtes de Blois va passar a ser la resid\xc3\xa8ncia del rei Llu\xc3\xads  XII. A principis dels anys 1500, el rei va comen\xc3\xa7ar la reconstrucci\xc3\xb3 del castell i la creaci\xc3\xb3 d'un jard\xc3\xad renaixentista (avui desaparegut a causa de la construcci\xc3\xb3 de l'avinguda V\xc3\xadctor Hugo el 1890)._NEWLINE_Quan Francesc I de Fran\xc3\xa7a va ascendir al tron, la seva dona Claudia de Fran\xc3\xa7a va fer moblar el castell amb la intenci\xc3\xb3 de deixar el castell d'Amboise i instal\xc2\xb7lar la cort a Blois. Francesc I va iniciar la construcci\xc3\xb3 d'una nova ala per convertir-la en una de les m\xc3\xa9s importants biblioteques de l'\xc3\xa8poca. Despr\xc3\xa9s de la mort de la seva dona el 1524, el rei va abandonar el castell de Blois per residir al castell de Fontainebleau on va enviar la impressionant col\xc2\xb7lecci\xc3\xb3 de llibres i va fundar la Biblioteca nacional._NEWLINE_Enrique III va fugir de Par\xc3\xads quan van comen\xc3\xa7ar les Guerres de religi\xc3\xb3, es va refugiar a Blois i va convocar els Estats Generals el 1576 i 1588. Va ser en aquest any quan Enric III va fer assassinar el duc de Guisa._NEWLINE_Despr\xc3\xa9s, el castell va ser ocupat per Enric IV de Fran\xc3\xa7a i, despr\xc3\xa9s de la seva mort, va passar a ser el lloc on va restar exiliada Maria de M\xc3\xa9dici._NEWLINE_Ell 1626, Llu\xc3\xads XIII va regalar el castell de Blois al seu germ\xc3\xa0 Gast\xc3\xb3 d'Orleans com a obsequi de matrimoni. El 1635 Fran\xc3\xa7ois Mansart va rebre l'enc\xc3\xa0rrec d'ampliar el castell amb una ala nova, per\xc3\xb2 el 1638 els problemes financers van provocar la suspensi\xc3\xb3 del projecte i Gast\xc3\xb3, es va veure obligat a ocupar l'ala Francesc I. Despr\xc3\xa9s de la mort de Gast\xc3\xb3 el 1660 el castell va ser abandonat._NEWLINE_Despr\xc3\xa9s d'un aband\xc3\xb3 de 130 anys, durant la Revoluci\xc3\xb3 francesa els revolucionaris es van dedicar a fer desapar\xc3\xa8ixer qualsevol vestigi del castell, es van emportar els mobles, les est\xc3\xa0tues i altres accessoris. L'edifici va quedar en tan mal estat que va estar a punt de ser demolit, per\xc3\xb2 la seva transformaci\xc3\xb3 en caserna el va salvar de la seva desaparici\xc3\xb3._NEWLINE_El 1841, sota el regnat de Llu\xc3\xads Felip, el castell va ser classificat com a monument hist\xc3\xb2ric gr\xc3\xa0cies a l'acci\xc3\xb3 de Prosper M\xc3\xa9rim\xc3\xa9e. El castell va ser restaurat i transformat en museu._NEWLINE_Les restauracions continuen i el castell \xc3\xa9s, actualment, propietat de la ciutat de Blois.\n_START_SECTION_\nAla Llu\xc3\xads XII\n_START_PARAGRAPH_\nSi s'entra al castell per l'ala Llu\xc3\xads XII crida l'atenci\xc3\xb3 la seva policromia de ma\xc3\xb3 i pedra. L'entrada est\xc3\xa0 coronada per una est\xc3\xa0tua eq\xc3\xbcestre del sobir\xc3\xa0. Aquesta ala \xc3\xa9s d'estil g\xc3\xb2tic com ho testifiquen les motllures, els tribulacions i els pinacles de les lluernes. Es poden trobar, tamb\xc3\xa9, alguns elements d'estil renaixentista, com un petit canelobre.\n_START_SECTION_\nAla Francesc I\n_START_PARAGRAPH_\nA l'ala Francesc I, l'arquitectura i l'ornamentaci\xc3\xb3 s\xc3\xb3n d'estil itali\xc3\xa0. L'element central \xc3\xa9s la monumental escala. Adornada amb delicades escultures, s'enc\xc3\xa9n mitjan\xc3\xa7ant de grans finestrals que donen al pati de castell. Darrere de l'ala es troba la fa\xc3\xa7ana de les L\xc3\xb2gies, caracteritzada per una s\xc3\xa8rie d'estades sense comunicaci\xc3\xb3.\n_START_SECTION_\nAla Gast\xc3\xb3 d'Orleans\n_START_PARAGRAPH_\nLa realitzaci\xc3\xb3 de l'ala Gast\xc3\xb3 d'Orleans, va ser confiada a Fran\xc3\xa7ois Mansart. Aquesta ala ocupa el fons del pati, davant l'ala Llu\xc3\xads XII. L'avantsala t\xc3\xa9 tres trams en els que es pot distingir la superposici\xc3\xb3 dels ordres d\xc3\xb2ric, j\xc3\xb2nic i corinti."